**U PRAVI ČAS sa... direktorom kompanije Majkrosoft u Srbiji**

Pozivaju se studenti Univerziteta u Beogradu na onlajn događaj, u sklopu novog programa pod nazivom "U pravi čas sa..." u organizaciji Centra za razvoj karijere i savetovanje studenata.

Sa zadovoljstvom ćemo ugostiti direktora kompanije Majkrosoft u Srbiji, gospodina Milana Gospića, alumnistu Univerziteta u Beogradu. Po obrazovanju diplomirani inženjer telekomunikacija, Milan Gospić ima više od 20 godina iskustva u radu u internacionalnim kompanijama i preko deceniju uspešnog rada na predvođenju međunarodnih timova. Kao direktor za Srbiju,  zadužen je za strateški razvoj kompanije i blisku saradnju sa domaćim klijentima i partnerima, i odgovoran je za podršku digitalnoj transformaciji u zemlji, koja je prioritet kompanije Microsoft na lokalnom tržištu.

Naš gost govoriće sa studentima o svom karijernom putu, prvim karijernim dilemama, težim karijernim odlukama na početku profesionalnog puta, svojim uzorima itd. Daće studentima i svoje savete kako da se tokom studija izdvoje i kako da se pripreme za sledeći stepenik u karijeri.

Biće reči i o kompaniji Majkrosoft, mogućnostima koje ona pruža talentima, idealnom profilu kandidata, strukturi zaposlenih, ali i o tome kako izgleda jedan tipičan radni dan na pozicija direktora.

Planirano trajanje događaja je 60 minuta.

Vreme: utorak, 22.juna u 14.00

Mesto: Onlajn  okruženje, platforma MS Teams

Prijavljivanje putem [linka](https://forms.office.com/Pages/ResponsePage.aspx?id=iKI6KzVd8UmqiYMqeBEhF3unx_VIY69MqsQ5c932p_9URExNNTc3NzVIQ1FET0dRVkY2NUo4U0lXNS4u" \t "_blank): [http://skr.rs/zseN](http://skr.rs/zseN" \t "_blank)

Program „U pravi čas sa ...“ zamišljen je sa idejom da studentima Univerziteta u Beogradu ponudi pravovremene informacije o različitim oblastima poslovnog života i različitim karijernim putevima uspešnih alumnista Univerziteta u Beogradu. Gosti Centra za razvoj karijere i savetovanje biće poslovni ljudi prestižnih karijera, zaposleni na rukovodećim mestima u različitim organizacijama, spremni da podele svoje iskustvo i daju karijerne savete studentima, i na taj način im pomognu da se bolje profesionalno orijentišu, definišu naredne karijerne korake i donesu karijerne odluke zasnovane na valjanim i konkretnim informacijama i smernicama.

У ПРАВИ ЧАС са... директором компаније Мајкрософт у Србији

Позивају се студенти Универзитета у Београду на онлајн догађај, у склопу новог програма под називом "У прави час са..." у организацији Центра за развој каријере и саветовање студената.

Са задовољством ћемо угостити директора компаније Мајкрософт у Србији, господина Милана Госпића, алумнисту Универзитета у Београду. По образовању дипломирани инжењер телекомуникација, Милан Госпић има више од 20 година искуства у раду у интернационалним компанијама и преко деценију успешног рада на предвођењу међународних тимова. Као директор за Србију,  задужен је за стратешки развој компаније и блиску сарадњу са домаћим клијентима и партнерима, и одговоран је за подршку дигиталној трансформацији у земљи, која је приоритет компаније Мицрософт на локалном тржишту.

Наш гост говориће са студентима о свом каријерном путу, првим каријерним дилемама, тежим каријерним одлукама на почетку професионалног пута, својим узорима итд. Даће студентима и своје савете како да се током студија издвоје и како да се припреме за следећи степеник у каријери.

Биће речи и о компанији Мајкрософт, могућностима које она пружа талентима, идеалном профилу кандидата, структури запослених, али и о томе како изгледа један типичан радни дан на позиција директора.

Планирано трајање догађаја је 60 минута.

Време: уторак, 22.јуна у 14.00

Место: Онлајн окружење, платформа МС Тимс

Пријављивање путем линка: <http://skr.rs/zseN>

Програм „У прави час са ...“ замишљен је са идејом да студентима Универзитета у Београду понуди правовремене информације о различитим областима пословног живота и различитим каријерним путевима успешних алумниста Универзитета у Београду. Гости Центра за развој каријере и саветовање биће пословни људи престижних каријера, запослени на руководећим местима у различитим организацијама, спремни да поделе своје искуство и дају каријерне савете студентима, и на тај начин им помогну да се боље професионално оријентишу, дефинишу наредне каријерне кораке и донесу каријерне одлуке засноване на ваљаним и конкретним информацијама и смерницама.